b'\n_START_ARTICLE_\nKr\xc5\xa1ka jama\n_START_SECTION_\nOpis\n_START_PARAGRAPH_\nSuhi del jame je dolg 210 metrov, \xc5\xa1irok pa okoli 30 metrov. Na koncu suhega dela jame se razprostira 30 metrov dolgo sifonsko jezero, ki vodi v sistem podzemnih rovov. Skupna dol\xc5\xbeina raziskanih rovov zna\xc5\xa1a 490 metrov. Od leta 1995 je jama odprta za obiskovalce le v spremstvu vodnika. V jami je Fran Erjavec sredi 19. stoletja odkril do takrat \xc5\xa1e nepoznanega jamskega hro\xc5\xa1\xc4\x8dka. Od leta 1927 je Kr\xc5\xa1ka jama vpisana v kataster slovenskih jam pod katastrsko \xc5\xa1tevilko 74._NEWLINE_Kr\xc5\xa1ka jama je v nemirnih \xc4\x8dasih nudila zavetje doma\xc4\x8dinom, o \xc4\x8demer govori tudi Jur\xc4\x8di\xc4\x8deva povest Jurij Kozjak. Prvi, ki je zabele\xc5\xbeil svoj obisk Kr\xc5\xa1ke jame, je bil Valvasor v 17. st.'